CELEX: C2005/045/18
Language: hu
Date: 2005-02-19 00:00:00
Title: A Bíróság ítélete (első tanács) 2004. december 16-án a C-520/03. sz. (Tribunal Superior de Justicia de la Comunidad Valenciana előzetes döntéshozatal iránti kérelme) José Vicente Olaso Valero kontra Fondo de Garantía Salarial (Fogasa) ügyben (Szociálpolitika – A munkavállalók védelme a munkáltató fizetésképtelensége esetén – 80/987/EGK irányelv – Hatály – A munkavállalói követelés fogalma – A díjazás fogalma – Kártérítés jogellenes elbocsátás esetén)

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/9
            
         
      A BÍRÓSÁG ÍTÉLETE
   
   (első tanács)
   2004. december 16-án
   a C-520/03. sz. (Tribunal Superior de Justicia de la Comunidad Valenciana előzetes döntéshozatal iránti kérelme) José Vicente Olaso Valero kontra Fondo de Garantía Salarial (Fogasa) (1) ügyben
   (Szociálpolitika - A munkavállalók védelme a munkáltató fizetésképtelensége esetén - 80/987/EGK irányelv - Hatály - A munkavállalói követelés fogalma - A díjazás fogalma - Kártérítés jogellenes elbocsátás esetén)
   (2005/C 45/18)
   Az eljárás nyelve: spanyol
   A C-520/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Tribunal Superior de Justicia de la Comunidad Valenciana (Spanyolország) a Bírósághoz 2003. december 15-én érkezett 2003. november 27-i határozatával az előtte José Vicente Olaso Valero és a Fondo de Garantía Salarial (Fogasa) között folyamatban lévő eljárásban terjesztett elő, a Bíróság (első tanács), tagjai: P. Jann a tanács elnöke, K. Lenaerts, N. Colneric (előadó), K. Schiemann és E. Juhász, bírák, főtanácsnok: A. Tizzano, hivatalvezető: R. Grass, 2004. december 16-án meghozta ítéletét, amelynek rendelkező része a következő:
   
               1.
            
            
               A nemzeti bíró feladata annak megállapítása, hogy a nemzeti jog által meghatározott „díjazás” fogalmába beletartozik-e a jogellenes elbocsátás esetén járó kártérítés. Amennyiben igen, akkor az ilyen kártérítések a munkáltató fizetésképtelensége esetén a munkavállalók védelmére vonatkozó tagállami jogszabályok közelítéséről szóló, 1980. október 20-i 80/897/EGK tanácsi irányelvnek a 80/987 irányelvet módosító 2002. szeptember 23-i 2002/74/EK európai parlamenti és tanácsi irányelv által történő módosítását megelőző szövegezése szerinti hatálya alá tartoznak.
            
         
               2.
            
            
               Mivel a nemzeti szabályozás alapján az ítélettel vagy közigazgatási határozattal megállapított jogellenes elbocsátásért járó kártérítésre vonatkozó követelések a „díjazás” fogalma alá esnek, az ezzel azonos követelések, amelyek a jelen ügyhöz hasonló békéltetési eljárást követően kerültek megállapításra, a munkavállalók munkaszerződésből vagy munkaviszonyból származó követelésének és a 80/987 irányelv értelmében díjazásnak minősülnek. A nemzeti bíróság köteles figyelmen kívül hagyni azt a belső szabályozást, amely az egyenlőség elvének megsértésével a nevezett rendelet alapján ez utóbbi követeléseket a „díjazás” fogalmából kizárja.
            
         
      (1)  HL C 59., 2004.3.6.